**УНИВЕРЗИТЕТ У НИШУ**

**ФИЛОЗОФСКИ ФАКУЛТЕТ**

**НАСТАВНО-НАУЧНОМ ВЕЋУ**

Предмет: *Предлог одлуке о продужењу рока за одбрану завршних радова на основним академским студијама академске 2024/25.*

С обзиром на то да ће се испитни рок *Октобар 3* реализовати у периоду од 3. новембра 2025. године до 6. новембра 2025. године, као и на потребу да се студентима који су испунили све студијске обавезе омогући благовремено окончање студија и упис на мастер академске студије у академској 2025/2026. години, предлаже се да Наставно-научно веће донесе

***ОДЛУКУ***

*о продужењу рока за одбрану завршних радова на основним академским студијама*

- Одбране завршних радова које су, по измењеном академском календару, предвиђене за октобарски испитни рок школске 2024/2025. године, могу се спровести најкасније до 15. новембра 2025. године.

- Ова одлука односи се на студенте који су до истека Октобар 3 испитног рока испунили све студијске обавезе и предали завршни рад у складу са протоколима и процедуром Факултета.

- Студентска служба и ментори дужни су да поступе у складу са овом одлуком.

У Нишу,

13 .10. 2025.

Продекан за наставу

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Проф. др Драгана Јовановић